CELEX: 62021CN0081
Language: ro
Date: 2021-02-09 00:00:00
Title: Cauza C-81/21: Cerere de decizie preliminară introdusă de Sąd Rejonowy dla Warszawy – Śródmieścia w Warszawie (Polonia) la 9 februarie 2021 – B.S., W.S./M.

21.6.2021   
            
            
               RO
            
            
               Jurnalul Oficial al Uniunii Europene
            
            
               C 242/3
            
         
      Cerere de decizie preliminară introdusă de Sąd Rejonowy dla Warszawy – Śródmieścia w Warszawie (Polonia) la 9 februarie 2021 – B.S., W.S./M.
      (Cauza C-81/21)
      (2021/C 242/05)
      Limba de procedură: polona
      
         Instanța de trimitere
      
      Sąd Rejonowy dla Warszawy – Śródmieścia w Warszawie
      
         Părțile din procedura principală
      
      
         Reclamanți: B.S., W.S.
      
         Pârâtă: M.
      
         Întrebările preliminare
      
      
                  1)
               
               
                  Articolul 6 alineatul (1) și articolul 7 alineatul (1) din Directiva 93/13/CEE (1) a Consiliului din 5 aprilie 1993 privind clauzele abuzive în contractele încheiate cu consumatorii trebuie interpretate în sensul că se opun interpretării judiciare a dispozițiilor naționale potrivit căreia o instanță, după ce a constatat caracterul abuziv al unei clauze contractuale care nu determină nulitatea contractului, poate completa conținutul contractului cu o dispoziție supletivă de drept intern?
               
            
                  2)
               
               
                  Articolul 6 alineatul (1) și articolul 7 alineatul (1) din Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii trebuie interpretate în sensul că se opun interpretării judiciare a dispozițiilor naționale potrivit căreia o instanță, după ce a constatat caracterul abuziv al unei clauze contractuale care determină nulitatea contractului, poate completa conținutul contractului cu o dispoziție supletivă de drept intern pentru a evita nulitatea contractului, chiar dacă consumatorul acceptă nulitatea contractului?
               
            
         (1)  JO 1993, L 95, p. 29, Ediție specială, 15/vol. 2, p. 273.